cyanic-selkie/wikianc huggingface dataset:
Faradays bur
Faradays bur er per definisjon et volum som har en elektrisk ledende avgrensende overflate. Esker av metall er faradayske bur. Siden overflaten er elektrisk ledende kan det ikke oppstå elektriske potensialforskjeller mellom steder på overflaten. Av den grunn kan det ikke eksistere elektriske felter med opprinnelse utenfra inni volumet. Dette er det sentrale punkt. Et gitternett av metall kan også kalles en ledende overflate dersom maskene er små i forhold til størrelsen av buret den skaper. Et faradaisk bur kan være frittsvevende eller koplet til noe, i sistnevnte tilfelle helst til jord. Dersom buret er frittsvevende kan buret (og innholdet) oppta hvilkensomhelst ladning i forhold til omgivelsene, men det indre volumet blir ikke påvirket; i prinsipp kan innmaten ikke måle burets spenningspotensial i forhold til de ytre omgivelser – eller noe som helst.
Et faradaysk bur er praktisk i høyspenningslaboratorier siden observatøren er sikret mot overslag på grunn av buret. En personbil er et ufullstendig faradaysk bur, men i tilfelle av et tordenvær på en reise er bilen den beste beskyttelsen en kan ha.
Skjermede kabler som brukes i elektronikken utnytter dette prinsippet; elektriske felter sperres ute fra signallederne. Koaksialkabler arbeider etter et prinsipp som ikke har med burvirkningen å gjøre, men man får den så å si med på kjøpet.
Buret er oppkalt etter den engelske fysikeren og kjemikeren Michael Faraday. Faraday bygde et slikt bur i 1836 og beviste da den beskyttende virkningen. SI-enheten for elektrisk kapasitet, farad, har også fått navnet sitt etter Michael Faraday.
Doringbaai fyr
Doringbaai fyr (afrikaans: Doringbaaivuurtoring) er et fyr ved Atlanterhavet ved Doringbaai i Sør-Afrika, et feriested omtrent åtte kilometer fra Strandfontein.
Dagens fyr ble satt opp i 1963 etter at det originale fyret ble ødelagt under en vindstorm. Det er et 24 meter høyt betongtårn med en lanterne og balkong som er hvitmalt med en svart stripe.
Isteren
Isteren er en innsjø i Engerdal kommune i Innlandet fylke. Isteren er en næringsrik innsjø med et stort artsmangfold. Den er en populær sjø for sportsfiske. Sjøen huser en av landets 30 storørretstammer. Sommeren 2006 ble det tatt en ørret som veide 9,250 kg med stang fra en liten båt. Her finnes også gjedde, abbor, harr og lake. Spesielt er at det er tre ulike stammer sik i Isteren; den mest tallrike er dvergsik, også kalt siksild eller lokalt bare sild. En annen form, grunnsik, kan bli storvokst, opptil flere kilo. Den er vanlig forekommende i strandsonen. En mellomtype, strømsik, går opp i Gløta for å gyte.
Isteren ligger i et statsalmenningsområde, men «retten» til fisket og administrasjonen av fisket er privatrettslig. Fiskerettighetene er delt på 45 eiendommer. (Lotteiere og hevdseiere.) Det blir solgt fiskekort for stangfiske og garnfiske. (Se: www.isteren.com). Rundt sjøen er det to fiskevoller og noen enkeltstående hytter.
Fra nord renner elva Sømåa ut i Isteren. Ved elva er det et rikt fugleliv, spesielt om våren. Her kan en observere sjeldne arter på trekk. Også bever og elg finnes. Både den nedre del av Sømåa og Isteren er et eldorado for kanopadlere. Isteren er ikke særlig dyp, med gjennomsnittsdybde 7,4 meter. Bunnen er også kupert, noe som gir mange viker, holmer, skjær og grunner.
Den første indokinesiske krig
Bakgrunn
I 1945 bestemte Frankrike seg for å omdanne sine kolonier i Indokina til en føderasjon som skulle være selvstendig innenfor en fransk union, men dette ble av mange oppfattet som en forlengelse av koloniveldet som hadde vart siden 1880-tallet.
Da Japan kapitulerte etter den andre verdenskrig i august 1945, tillot japanerne at nasjonalistiske grupper overtok offentlige bygninger og holdt fengslede franske tjenestemenn i fengsel, i den hensikt å skape vanskeligheter for seierherrene fra andre verdenskrig etter krigen. I denne situasjonen overtok Viet Minh og andre grupper kontrollen over flere byer og dannet en provisorisk regjering hvor Giap ble innenriksminister. Men Frankrike ønsket å gjenopprette kontrollen av sin tidligere koloni Fransk Indokina. I januar 1946 trakk Storbritannia ut de troppene de hadde hatt stående i landet etter andre verdenskrig, og senere samme år gjorde Kina det samme, etter løfte fra Frankrike at de skulle si fra seg territorielle krav mot Kina.
Isteren
Østbredden av Isteren danner grense for Bjørnberga og Isteren naturreservat, som utgjør hele området mellom Isteren og Femunden. Den nordøstre delen av sjøen (Bjørnfjorden og Balvika) ligger også innenfor reservatet. Her er all motorisert ferdsel forbudt. Dette området mellom Isteren og Femund er også vinterbeiteområde for rein fra Elgå reinbeitedistrikt. Noen store bukker går ofte igjen i området på sommeren, disse er populære fotoobjekter da de er temmelig nærgående og lite sky. Dyrene er helt ufarlige.
Den første indokinesiske krig
Kampene
Da Frankrike noe senere fikk sendt tropper til Fransk Indokina, organisert i Det franske ekspedisjonskorps i Det fjerne østen, klarte de bare å ta kontroll over deler av området, særlig det nordlige Vietnam. Franskmennene tok vesentlig kontroll over de store byene, og Viet Minh trakk sine soldater ut til høylandet for å innlede en geriljakrig. I 1950 gikk Trumanadministrasjonen ut med støtte til Frankrike, hvilket ble det første steget mot et amerikansk engasjement i området.
I september 1945 opprettet Ho Chi Minh et selvstendig Vietnam og gikk i forhandlinger med Frankrike om selvstendighet. Ho Chi Minh hadde regnet med støtte fra de allierte etter det samarbeidet de hadde hatt mot de japanske okkupantene. Men 23. november 1946 svarte Frankrike med å bombe havnebyen Haiphong i det nordlige Vietnam.
Giap hadde innledningsvis vanskeligheter med å slå til mot de franske kolonistyrkene, men situasjonen forbedret seg etter at Mao Zedong beseiret Chiang Kai-shek i den kinesiske borgerkrig i 1949, noe som ga Viet Minh trygge baser innen Kina. I 1953 kontrollerte Viet Minh store deler av det nordlige Vietnam, mens Frankrike hadde kontroll i sør.
Da det ble klart at krigen ville kunne bli langvarig og de franske tapene etterhvert steg. I perioden 1946 og 1952 hadde 90 000 franske soldater blitt drept. , tilbød Frankrike å gi Vietnam uavhengighet, men Viet Minh stolte ikke på de franske løftene og krigen fortsatte.
Fransk motstand mot krigen
I Frankrike økte det folkelige motstanden mot krigen, og dette skyldtes følgende faktorer :
Dien Bien Phu
Den franske militære strategien ble som følge av denne politiske utviklingen hjemme, å slå Viet Minh i et større slag for slik å kunne avslutte krigen med fransk seier. Frankrike anla derfor i desember 1953 en militær base ved Dien Bien Phu som ville blokkere Viet Minhs forsyningslinjer gjennom Laos. Viet Minh under ledelse av Giap iverksatte en 57-dagers beleiring av basen, og samlet Viet Minh-styrker fra hele Vietnam, til en samlet styrke på 70 000 mann. Beleiringen, og et omfattende artilleriangrep varte fram til det avgjørende slaget ved Dien Bien Phu startet 13. mars 1954 med det franske nederlaget 7. mai 1954 da Christian de Castries måtte kapitulere på vegne av de franske styrkene etter åtte ukers beleiring i slaget ved Dien Bien Phu.
Virkninger
Vietnam ble midlertidig delt i to etter fredskonferansen i Genève, og Frankrike trakk seg ut.
Viet Minhs seier over den franske kolonimakten var en viktig drivkraft i den kommende avkoloniseringen, da det var den første store militære seieren av en asiatisk motstandsgruppe mot en kolonihær i en konvensjonell krig, og ødela slik myten om at de vestlige kolonimaktene var uovervinnelige.
Stand Up Bergen
Stand Up Bergen er en bergensk standupklubb som ble startet av Bengt Ståle Tvedt og Christoffer Andreas Dedekam Schjelderup i desember, 2005. 7 desember åpnet en klubb der folk i Bergen kan gå og oppleve Stand Up på regelmessig basis. Roar Brekke, Pål Rønelv og Micken, som alle er lokale komikere sto på scenen sammen med Doffedutten, som er klubbens hovedkonferansier.
Flere navn har kommet opp fra dette miljøet. Vidar Hodnekvam, Stian Bipp, Anders McAuley og Grim Moberg er bare noen av de mange komikerne som reiser rundt i Norge og headliner og konferansierer på alle klubbene som etterhvert har dukket opp. Selda Ekiz, som er kjent fra "Newton" var også en av de faste komikerne som stod på scenen her før hun ble programleder på NRK.
Det hele startet på Det Akademiske Kvarter. Helt frem til ombyggingen i 2007 holdt SUBergen til på huset. De fleste klubbkvelder ble arrangert i Storelosjen og et par ble holdt nede i Teglverket. Klubben ble fort populær og det ble hele tiden utvidet frekvens på arrangementene. Da Kvarteret ble midlertidig stengt på grunn av oppussing, flyttet klubben til Ricks. Der har den holdt til siden.
Humorlaboratoriet holder til på Kosmo. Et utested som ligger rett ved Fløibanen i Bergen. Der holder vi standup annenhver torsdag på scenen de har nede i kjelleren. Der kommer de nyeste komikerne og tester ut sitt beste materiale, og de beste komikerne tester ut sitt nyeste materiale.
SUBergen holder kurs og workshops. Har et eget forum for lokale komikere og blir drevet for det meste av komikerne selv på ulønnet basis. Det er idag Pål Rønelv og Christoffer Andreas Dedekam Schjelderup som styrer skuten og skal ha mye av æren for at det nå er en spennende standup-scene i Bergen.
Komlan Amewou
Komlan Amewou (født 15. desember 1983) er en fotballspiller fra Togo som spiller for den franske klubben Nîmes. I tillegg til spill i hjemlandet hadde han vært innom ghanesiske Hearts of Oak før han kom til norske Strømsgodset foran 2008-sesongen. Her spilte han i to og et halvt år før han 19. juli 2010 meldte overgang til Nîmes.
Amewou har drøyt 50 landskamper for Togo og er en anvendelig spiller. I hovedsak er han en defensiv midtbanespiller som samtidig besitter offensive fibre. I tillegg kan han brukes i både forsvar og angrep.
Ambulansefag
Ambulansefag er et programområde for Vg2 (andre året på videregående skole) som en elev kan velge innen utdanningsprogrammet Helse- og sosialfag i den norske skolen. Med to påfølgende år i yrkesutdanningen får en fagbrev innen faget.
Ambulansemedisin
Programfaget dreier seg om hvordan tegn og symptomer legges til grunn for å ivareta pasienters vitale funksjoner. Systematikk i undersøkelse, behandling, transport, overvåkning, rapport og dokumentasjon av pasienter med ulike sykdommer og skader inngår i programfaget. Programfaget handler videre om fysisk og psykisk omsorg for pasienter og pårørende.
Ambulanseoperative emner
Programfaget dreier seg om hvordan ambulanseoppdrag utføres på sikker, effektiv og omsorgsfull måte. Programfaget omfatter redningstjenestens oppbygning og organisering og ambulansens innretning og utstyr. Videre dreier programfaget seg om samhandling og kommunikasjon samt riktig navigasjon. Stressmestring og hvordan en kan ivareta egen og andres mentale helse inngår i faget. Bruk av ergonomiske prinsipper og forebygging av helseskade er også en del av faget.
Freaks and Geeks
Freaks and Geeks er en amerikansk komedie- og dramaserie for ungdom som gikk på NBC fra 1999 til 2000. Serien ble skapt av Paul Feig og produsert av Judd Apatow. Atten episoder ble laget, men serien ble kansellert og tatt av luften etter at bare tolv var blitt sendt.
På grunn av tidlig kansellering og bare en sesong med atten episoder, fikk Freaks and Geeks en slags kult-status. Serien dukket faktisk opp på magasinet Time Magazine sin liste "100 Greatest Shows of All Time" i 2007.
Handling
Tenåring Lindsay Weir, og hennes yngre bror Sam, studerer ved William McKinley High School i løpet av skoleåret 1980 / 1981. Handlingen finner sted i byen Chippewa i Michigan, en fiktiv forstad til Detroit. Lindsay slutter seg til en gruppe venner som omtales som «freaks» sammen med Daniel Desario, Ken Miller, Nick Andopolis og Kim Kelly. Sam og hans venner utgjør nerdene ved skolen: Neal Schweiber og Bill Haverchuck.
Millie Kentner, Lindsays «nerdete» og svært religiøse tidligere beste venn, er også en tilbakevendende karakter. Det samme var Cindy Sanders, en populær cheerleader som Sam er forelsket i. Lindsay og hennes forhold til hennes nye venner, og friksjonene dette forårsaker med foreldrene deres, og med hennes eget selvbilde, utgjør en sentral del av TV-serien. Handlingen følger også Sam, og hans gruppe med nerdete venner, når de navigerer i en annen del av det sosiale universet - og forsøker å passe inn.
Engel
En engel er et overnaturlig, ofte bevinget åndevesen som er beskrevet i flere religioner. I jødisk, kristen, islamsk og parsisk tradisjon er englene Guds tjenere og budbringere og viser seg for menneskene gjennom åpenbaringer. Både det hebraiske ordet mal'akh (hebraisk:) og det greske ordet angelos (gresk: ἄγγελος) betyr «sendebud». Når det i Bibelen snakkes om sendebud fra åndeverdenen, oversettes dette med «engel». Bibelen skildrer englene som utstyrt med egne personligheter. Mange kirkefedre nevner englene som medhjelpere ved oppstandelsen, der de samler inn menneskelegemenes spredte levninger.
«Engel» kan også brukes om tilsvarende vesener i andre religioner, om skytsånder i folketroen og symbolske fredsengler, Dødens engel, Hevnens engel og liknende. Ordet kan dessuten betegne onde ånder (demoner) som er djevelens (Lucifers) tjenere. Ordet engel kan i overført betydning i tillegg brukes om et uvanlig godt, hjelpsomt, tålmodig og elskelig menneske, gjerne ualminnelige omsorgsfulle kvinner eller snille barn.
Englelære
Englelære (angelologi) er en del av kristen troslære. I Den katolske kirkes katekisme omtales englene i punktene 325-336, og oppsummeringsvis i punktene 350-352 der det heter at'' «Englene er åndsskapninger som uten opphør lovsynger Gud og tjener Hans frelses råd for de andre skapninger: "Englene støtter opp om alt som er godt for oss". Englene omgir Kristus, sin Herre. Særlig tjener de Ham når Han fullfører sin frelsesgjerning for menneskene. Kirken ærer englene som står den bi under dens jordiske pilegrimsgang, og som beskytter hvert menneske.»'' Den katolske dogmatiske behandling og beskrivelse av engler er uten de mange folkloristiske trekk fra Midtøsten eller andre kulturer som til en viss grad preger den folkereligiøse tilnærming til dem.
Ordet engel kommer fra gresk άγγελος (angelos), som betyr budbærer. Ifølge tradisjonene finnes det ni typer engler. En del står ved Guds trone, syngende og lovprisende. Andre arbeider som beskyttelsesengler og vokter paradiset eller tar hånd om stjerner og planeter.
Englenens hierarki
Den kristne forfatteren/tekstsamlingen Pseudo-Dionysius Areopagitten fra 500-tallet utviklet en lære om englene der han plasserer dem i det Himmelske hierarki etter deres funksjon og i hvilken avstand de er fra det guddommelige.
Skytesport
Skytesport har historisk sett meget gamle røtter, i både sivil og militær sammenheng. Skytesport omfatter skyting med armbrøst, bue, hagle, pistol og rifle. Det skytes blant annet på pappskiver, leirduer, stålmål eller figurer av løpende vilt. Skytesport var med som øvelse under de første moderne olympiske lekene i 1896 i Athen. Sporten har siden vært med i alle sommer-OL unntatt 1904 og i 1924. Under Vinter-OL har skiskyting stått på OL-programmet siden 1960. Sporten er oppdelt i en rekke disipliner etter våpentype og avstand.
Introduksjon
Skytesporten er samlet sett en av de største og mest populære idrettene i Norge, og passer for de fleste uavhengig av alder og fysiske begrensninger. For eksempel er para-skyting tilrettelagt for funksjonshemmede. Noen begynner med skyting allerede i 9-10 års alderen, men det blir stadig vanligere å begynne med skyting som voksen. Aldersgrense for å kjøpe eget våpen varierer etter våpentype, men er stort sett 18 år for hagle og rifle og 21 år for håndvåpen (pistol og revolver). Noen skytegrener som f.eks. pistolskyting krever nybegynnerkurs før man kan begynne å konkurrere. Alle norske skytterorganisasjoner krever også en periode med aktivitet før man kan søke politiet om eget våpenkort.
De mange jegerne og sportsskytterne gjør at Norge ligger i verdenstoppen i våpentetthet med over 1,3 millioner lovlige skytevåpen fordelt på omtrent 500.000 registrerte sivile eiere, altså omtrent 30 skytevåpen per 100 innbygger. Det er over 1000 skytebaner i Norge som drives av skyteklubber. Grunneiere som bor utenfor tettbygde strøk har dessuten som regel mulighet til å drive sporadisk øvelseskyting på egen grunn med mindre lokale politivedtekter sier noe annet.
Engel
Englenens hierarki
Høyeste (første) orden Midlere (annen) orden Laveste (tredje) orden
Skytesport
Hvordan begynne med skyting
Tillatelse til å kjøpe og inneha skytevåpen kan i Norge gis for godkjente våpentyper til bruk for jakt- eller konkurranseskyting. For konkurransevåpen må man være medlem i en skytterorganisasjon, mens for jaktvåpen må man ha jegerprøven. Som skytter kan man delta i konkurranser for å konkurrere med seg selv eller andre, møte opp på organiserte treninger eller drive egentrening for moro skyld.
Engel
Tredje orden
Denne fremstillingen er bakgrunn for en del av den kristne ikonografien og fremstillingen av engler i kunst, spesielt i Bysantinsk kunst og seinere kunst som bygger på denne ikonografien og tradisjonen.
Skytesport
Hvem sporten passer for
Skyting er en sport som vektlegger konsentrasjon, presisjon og nøyaktighet, og hvor idrettsgleden består i å treffe målet. Man må også mestre stress fra konkurransenerver og eventuelle tilskuere. Skyting kan gi bedre konsentrasjon og humør og har med gode resultater blitt tilbudt barn og unge med ADHD. Skyting er en sosial idrett, og erfaring og studier  har vist at de som driver med skyting, gjør det mye på grunn av det sosiale aspektet.
Engel
Tredje orden
Tekstene ble oversatt til latin på 700-tallet av Johannes Scotus Erigena. De ble også videreformidlet av abbed Suger og var med i rammeverket for gotisk arkitektur.
Skytesport
Sikkerhetsregler
Det er intenst fokus på sikkerhet for å unngå skader under bruk, og alle skytterorganisasjoner har derfor utarbeidet sikkerhetsregler for skytevåpen, som for eksempel at våpenet alltid må peke i en sikker retning. Med gode sikkerhetsrutiner er risikoen for ulykker med skytevåpen svært liten, og ulykker skjer som regel bare når flere sikkerhetsregler har blitt brutt.
Engel
Thomas Aquinas
Thomas Aquinas følger Pseudo-Dionysios og deler englene inn i tre nivåer med tre klasser eller «kor» i hvert nivå, og «Himmelske hierarkier» hadde stor innflytelse på skolastikerne. I middelalderen var det mye spekulasjon og kontroverser om detaljerte punkter, for eksempel deres substans, form og natur.
Skytesport
Kostnadsnivå
Noe avhengig av skytegren og aktivitetsnivå er kostnaden med å drive med skyting sammenlignbar med mange andre idretter. Av startkostnader kommer kurs, innkjøp av våpen, våpenskap og annet tilleggsutstyr, mens av regelmessige driftskostnader kommer ammunisjon, reise, stevneavgifter og periodevis bytting av slitedeler (som f.eks. pipe) pga slitasje. I begynnelsen er det ofte mulig å låne klubbvåpen. Noen klubber har også åpne rekrutteringsdager hvor man kan prøve skyting ved at klubben sørger for utstyr.
Engel
Tekster og utseende
Det finnes noen tekster som har vært avgjørende for hvordan engler er blitt oppfattet og hvordan de er blitt fremstilt i kunsten.
Skytesport
Oppbevaring og transport av skytevåpen
For å unngå tyveri er det i Norge strenge regler for oppbevaring og transport av skytevåpen som alle våpeneiere må sette seg inn i. Våpenforskriften krever at skytevåpen eller en vital våpendel oppbevares i bebodd areal på eierens adresse i våpenskap som er FG-godkjent og at ammunisjon er forsvarlig nedlåst. Ettersom skytebaner som regel ligger et stykke unna tettbebyggelse må det ofte påregnes en del reisetid til skytebanen. Under transport skal våpen være tomt for ammunisjon og under forsvarlig tilsyn.
Engel
Esekiels visjon
I de synene som er beskrevet i Bibelen så har Serafene føtter, ansikt, og seks vinger. De utstrålte sannsynligvis også et brennende lys. Kjerubene blir beskrevet som skikkelser med utseende som mennesker, med fire ansikter og fire vinger. Bena deres var rette, føttene lignet kalveklover, de hadde menneskehender, og de strålte som skinnende bronse. Noen ganger sies de å ha hatt ansikter som minnet om ansiktene til mennesker og dyr. I Esekiels syn sies hver engel å ha hatt fire ansikter, menneskeansikt, løveansikt, okseansikt og ørneansikt.
Skytesport
Oppbevaring og transport av skytevåpen
For enklere reise innen EU kan man søke om europeisk våpenpass. Mange flyselskaper har også egne regler for pakking av våpen og ammunisjon.
Leninordenen
Leninordenen (russisk: Орден Ленина) var en orden som ble utdelt i Sovjetunionen. Ordenen ble innstiftet 6. april 1930 av presidiet i Sovjetunionens øverste sovjet. Den ble gitt navn etter revolusjonshelten Lenin. Den var Sovjetunionen høyeste sivile orden.
Skytesport
Baneskyting
Baneskyting er en samlebetegnelse på flere øvelser innen pistol og rifle hvor målet er å få så mange poeng som mulig ved å treffe en rund skyteskive så nær midten som mulig med sakte presisjonsild. Det er stort fokus på presisjon og nøyaktighet gjennom pusteteknikk, siktebilde og avtrekk. Faste og relativt lange skytetider gir utøverne god tid til å konsentrere seg for et perfekt skudd. Et eksempel på baneskyting er ISSF-disiplinene for rifle og pistol, men det er også mange andre nasjonale og internasjonale disipliner som kan klassifiseres som baneskyting. Skyteavstandene er typisk oppgitt i runde tall som for eksempel 10, 15, 25, 50, 100, 200 eller 300 meter avhengig av våpentype og disiplin. Det skytes fra permanente standplasser og med faste skyteprogram og avstander fra konkurranse til konkurranse. Som regel har deltakerne hver sin skyteskive og skyter på linje samtidig med andre skyttere. På grunn av det enkle formatet blir nybegynnere ofte anbefalt å starte med baneskyting for å lære seg grunnleggende skyteteknikk. Baneskyting er en del av de olympiske leker, og en betydelig treningmengde trengs for å bli dyktig.
Leninordenen
Inndeling
Leninordenen besto av én klasse.
Skytesport
Baneskyting med rifle
Baneskyting med rifle kan vise til flere øvelser som går på faste baner og avstander, blant annet:
Leninordenen
Insignier
Ordenstegnet for Leninordenen var en medaljong i gull og platina som bar Lenins portrett i midten omgitt av en krans av kornaks der kommunistiske symboler var satt inn: det røde flagget, den røde stjernen, samt hammer og sigd. Lenins navn er innskrevet med kyrilliske bokstaver i flagget. Ordenstegnet finnes i flere varianter. Den opprinnelige modellen ble fornyet i 1931. Etter dette kom det nye modeller i 1934, 1936 og 1943.
Skytesport
Feltskyting
Feltskyting kan vise til flere norske og nordiske øvelser skutt med pistol eller rifle.
Leninordenen
Insignier
Ordensbåndet var rødt med to smale gule striper langs kantene. Fargene er de samme som i Sovjetunionens flagg.
Skytesport
Feltskyting med rifle
Feltskyting med rifle kan vise til flere skyteøvelser:
Leninordenen
Insignier
Ved gjentatt tildeling bar mottakeren flere ordenstegn.
Skytesport
Leirdue
Leirdueskyting går ut på å forsøke å treffe en flyvende leirdue med haglgevær, som regel ved at leirduen kastes ut foran skytteren på skytterens egen kommando. Arrangeres i Norge av klubber tilsluttet Norges Jeger- og Fiskerforbund (NJFF) og Norges Skytterforbund (NSF).
Viltmål
Viltmålskyting kan referere til flere øvelser:
Engel
Esekiels visjon
Når Bibelen beskriver hendelser der alminnelige engler har vært i kontakt med mennesker, så har englene enkelte ganger hatt utseende lik menneskene (f.eks. Dom. 13,16 der Manoah ikke visste at han snakket med en engel), mens i andre tilfeller ble de med en gang oppdaget som engler. Dette viser at de kan endre sitt utseende eller utstråling når de skal gjøre seg synlig for mennesker.
Skytesport
Dynamisk
Dynamisk sportsskyting er hurtigskytingskonkurranser som handler om å skyte på poenggivende skiver over kortest mulig tid med et våpen av en viss minstekraft, og skytteren må derfor alltid balansere hurtighet og presisjon. Dynamisk kan vise til:
Engel
Esekiels visjon
Det at englene framstilles med vinger, føtter, ansikter, hender og liknende er symbolsk omtale som gjenspeiler de evner og oppgaver som englene har. Englene har en usynlig, åndelig «kropp» (1. Kor. 1,44).
Egennavn
Bibelen oppgir kun navnet på to engler – Gabriel og erkeengelen Mikael. Noen forklarer dette med at det er for å hindre at englene skal bli vist utilbørlig ære eller bli tilbedt, i tråd med det første bud: «Du skal ikke ha andre guder enn meg.» Flere beretninger i Bibelen viser at englene selv ikke ønsker å oppgi sitt navn, sannsynligvis fordi de representerer Gud og ikke seg selv.
Fylkesvei 3536
Fylkesvei 3536 går mellom Løddesøl – Bjorbekk i Arendal kommune.
Engel
Egennavn
Ordet engel har formen engill på gammelnorsk og angelus på senlatin. Det stammer fra det greske angelos, «sendebud», og er i slekt med ordet evangelium.
Rangordning
Bibelen skildrer en rangordning blant englene etter et gammelt føydalt maktmønster. Etter den Allmektige Gud følger englene i følgende rangordning: Erkeengelen, Serafene, Kjerubene, englene. Kolosserne 1:16 henviser sannsynligvis til denne rangordning der det står: «For i ham er alt blitt skapt, i himmelen og på jorden, det synlige og det usynlige, troner og herskere, makter og åndskrefter – alt er skapt ved ham og til ham.»
Fylkesvei 3536
Frem til 2019 hadde veien betegnelsen fylkesvei 172 (Aust-Agder). Armen Vigelandsveien til Bjelland ble erstattet av fylkesvei 3736 og fylkesvei 3737.
Engel
Erkeengelen
Uttrykket erkeengelen betyr «den øverste engel», og forekommer aldri i flertall i Bibelen. På den annen side er uttrykket erkeengel bare nevnt to ganger i Bibelen. Judas 9 navngir erkeengelen som «Mikael».
Noen kristne tradisjoner forteller om fire erkeengler: Mikael, Gabriel, Rafael og Uriel. I den ortodokse kirke snakkes det noen ganger om at det er syv, og de omfatter i tillegg til disse, Selafiel, Jegudiel og Barakiel. I islam snakker man om fire erkeengler, og i jødedommen har man syv.
Serafene
Serafene er ifølge Jesaja 6,2,6 beskrevet som åndeskapninger med seks vinger som har sin plass omkring Guds trone i himmelen. Serafer betyr bokstavelig «de brennende», så de utstråler sannsynligvis et brennende lys.
I og med at de utfører sin tjeneste ved Guds trone, så har de sannsynligvis en meget høy stilling i den himmelske rangordning.
Bibelen sier ikke noe om antallet på serafene. I et syn som er nedskrevet i Jesajas bok så sies det at serafene ropte til hverandre, noe som tyder på at de stod på hver side av tronen. De ropte «Hellig, hellig, hellig er Herren, Allhærs Gud. All jorden er full av hans herlighet.», noe som tyder på at de har som oppgave å kunngjøre Guds hellighet overalt i universet, også på jorden.
Kjerubene
Kjerubene er engler som har høy rang. I et syn som er nedskrevet i Esekiels bok så ledsager kjeruber Guds himmelvogn, og svarer på en måte til løpere.
Skytesport
Langhold
Langholdsskyting er en samlebetegnelse på skytedisipliner med så lange hold at beregning av ballistikk blir like viktig for treff som rene skyteferdigheter.
Leninordenen
Tildeling
Leninordenen ble tildelt sovjetborgere og også organisasjoner, institusjoner, militære enheter, kommunale enheter, kollektiver og virksomheter for fortjenstfull innsats for bygging av sosialismen, fremragende kunstnerisk, vitenskapelig eller teknisk innsats og for innsats på områder av særlig politisk viktighet. De som ble utnevnt til Helt av Sovjetunionen og Helt av det sosialistiske arbeid ble samtidig også tildelt Leninordenen.
Første mottager av ordenen var avisen Komsomolskaja Pravda. Under andre verdenskrig ble det tildelt 36,000 ordener for militær innsats, mens 5,000 ordene ble tildelt sivile. Det ble fortatt over 460,000 tildelinger av Leninordenen.
Skytesport
Benkeskyting
Benkeskyting handler om presisjonsskyting med rifle sittende fra benk med våpenet i anlegg både foran og bak, og det konkurreres i de to disiplinene gruppeskyting og poengskyting. Benkeskyting arrangeres i Norge av klubber tilsluttet Norges Benkeskytterforbund (NBSF).
Metallsilhuett
Metallsilhuettskyting går ut på å skyte på stålmål som skal forestille dyr på forskjellige avstander, og skytes både med luftpistol, svartkruttvåpen, moderne håndvåpen og moderne rifler. Arrangeres i Norge av klubber tilsluttet Norges Metallsilhuettforbund (NMF).
Western
Westernskyting eller «CAS» (Cowboy Action Shooting) er en hurtigskytingskonkurranse med pistoler, rifler og/ eller hagler i varierte løyper inspirert av «den gamle vesten». Øvelsene skal gjøres mot stålmål på kortest mulig tid med minuspoeng for bom, og arrangeres i Norge av klubber tilsluttet Scandinavian Western Shooters (SWS). Deltakerne bruker cowboy-kallenavn og må kle seg ut passende til epoken.
Svartkrutt
Svartkruttskyting går ut på skyting med antikke våpen fra svartkruttperioden eller kopier av disse, og arrangeres i Norge av klubber tilsluttet Norsk Svartkruttunion (NSU).
Bowlingkjegleskyting
Bowlingkjegleskyting går ut på å skyte ned flest mulig bowlingkjegler på kortest mulig tid, og skytes vanligvis med pistol eller revolver. Noen ganger brukes stålmål eller elektroniske skiver istedenfor ekte bowlingkjegler.
Paraskyting
I paraskyting konkurrerer utøvere med funksjonsnedsettelse i rifle, pistol og hagle, og sporten organiseres internasjonalt av World Shooting Para Sport. Paraskyting for blinde og svaksynte kalles VI-skyting (fra engelsk «Visually Impaired»), og det brukes elektroniske sikter som gir lydsignal etter hvor man peker i blinken.
Konkurranseskyting med fabrikk- og tjenestevåpen
Konkurranseskyting med fabrikk- og tjenestevåpen refererer til et sett av skytegrener og klasser innenfor ulike grener hvor tillatte skytevåpen må typegodkjennes og modifikasjoner i svært liten grad er tillatt. Navnet refererer dermed til utstyrsbegrensningene og ikke selve skyteprogrammet i seg selv, og man kan finne fabrikk-klasser innenfor flere disipliner. Noen eksempler er:
Engel
Kjerubene
Etter at Gud forviste Adam og Eva ut av Edens hage, plasserte han kjeruber ved utgangen av hagen sammen med et flammende sverdblad.
Figurer som forestilte kjeruber hørte med til utstyret som israelittene brukte i sin tilbedelse. På lokket av paktens ark var det to kjeruber av hamret gull. På de indre teltdukene i tabernaklet og på forhenget til det aller helligste var det brodert bilder av kjeruber. Selv om de hadde bilder av engler, så ble ikke disse englene tilbedt, i tråd med det andre bud om ikke å lage seg et bilde i den hensikt å tilbe det: «Du skal ikke lage deg noe gudebilde, eller noe slags bilde av det som er oppe i himmelen eller nede på jorden eller i vannet under jorden. Du skal ikke tilbe dem og ikke dyrke dem!» (2. Mos. 20,4.5)
Englene
Den store skaren av engler med alminnelig rang blir brukt av Gud for å kommunisere med menneskene. De har også som oppgave å gjennomføre Guds hensikt, f.eks. når det gjelder å beskytte hans folk eller tilintetgjøre de onde. Da Jesus var på jorden så kom engler og tjente ham, og da han hadde det vanskelig så kom en engel og styrket ham.
Tilbedelse
Det er ansett som galt av englene å bli tilbedt, og på den måten ta oppmerksomheten bort fra Gud. Åpenbaringen 22,8-9 beskriver en hendelse da en engel holdt på å bli tilbedt: «Jeg, Johannes, er den som hørte og så alt dette. Da jeg hadde hørt og sett det, kastet jeg meg ned for føttene til engelen som hadde vist meg dette, og ville tilbe ham. Men han sa til meg: 'Gjør ikke det! Jeg er en tjener som du og dine søsken profetene og de som tar vare på ordene i denne boken. Gud skal du tilbe!'»
Det var trolig ønsket om å bli tilbedt som fikk en av englene til å starte et opprør mot Gud. Denne engelen, som fikk navnet Satan Djevelen (som betyr motstander, baktaler), fikk flere engler med seg i dette opprøret (Åp. 12,7-9).
Evner og begrensninger
Englene har større krefter og sannsynligvis større mental kapasitet enn menneskene. Én enkelt engel tok livet av 185 000 soldater i Assyrias hær (2. Kg. 19,35). De kan bevege seg raskere enn de hastighetene som vi kjenner til i den fysiske verden. En gang Daniel bad en bønn, sendte Gud en engel for å gi ham svar, og engelen var framme før Daniel hadde avsluttet bønnen (Dan. 9,20-23).
Selv om de har store evner, så har de også noen begrensninger. Jesus sier i Mat. 24:36 at de ikke visste «dagen og timen» for et profetisk budskap; og i 1. Pet. 1,12 står det om et budskap som «selv engler lengter etter å se inn i».
Engler i folketro, populærkultur og ellers
Engler har ikke bare vært et begrep i de religiøse skriftene og den lærde teologien, men også et yndet motiv i den levende folketroen, i litteratur, billedkunst og moderne underholdningsindustri. Det er derfor et nærmest uendelig antall fortellinger om eller henvisninger til engler.
Forestillingen om engler og demoner, som er englenes onde motsetning, er et uttrykk for troen på gode og onde krefter i tilværelsen. Dette påvirker mange menneskers livssyn og verdensbilde ennå i dag, ikke bare i religiøse sammenhenger, men også i hverdag og politikk. Et kjent eksempel er den utbredte troen på skytsengler eller englevakter dersom en på uforklarlig og mirakuløst vis har blitt reddet eller unngått en stor fare. Et annet eksempel er den jødisk-kristne, amerikanske utenrikspolitikken og den islamistiske aktivismen, bevegelser som begge demoniserer motstanderne og glorifiserer egne handlinger.
Ordet engel er brukt i svært mange titler på bøker, musikkstykker, filmer og andre kulturelle uttrykk, både i klassisk kunst og moderne populærkultur. Listene viser bare et lite utvalg av disse.
Engler i albumtitler og musikk
Engler dukker opp i populærmusikken i Angel of Harlem med U2, Angel med Eurythmics og Ole Ivars' Jag trodde änglarna fanns,
Tungurahua
Tungurahua er en vulkan i Ecuador, syd for hovedstaden Quito. Vulkanen er 5 023 meter over havet. Tungurahua er også kjent som «Den Svarte Giganten» (eng: The Black Giant), og har et krater (pr 2004) på 183 meter i diameter.
Lokalisering
Tungurahua er lokalisert i "Cordillera Central"-området av Andes i det sentrale Ecuador, 140 km syd for hovedstaden Quito. Andre kjente nærliggende fjell er Chimborazo (6,267 m) og El Altar (5 319 m). Det reiser seg over de små termiske kildene i byen Baños (1 800 m) som er lokalisert ved foten av vulkanen ca. 5 km til nord. Andre nærliggende byer er Ambato (30 km nordvest) og Riobamba (30 km sørvest). Tungurahua ligger i Sangay Nasjonalpark.
Isbre
Med sin høyde på 5 023 m er Tungurahua akkurat over snøgrensen, som er på ca. 4 900 m. Tungurahuas topp er vanligvis snødekket og hadde en liten isbre som smeltet vekk etter økningen i vulkansk aktivitet i 1999.
Handelshuset Thommesen – Smith
Eierskap
Bak sto Thor Thommesen, som opprettet firmaet T. Thommesen. 1. juni 1860 ble firmanavnet endret til T. Thommesen & Søn, da sønnen Jens T. Thommesen ble opptatt som kompanjong (uten eierskap). 10. juli 1876, etter at både grunnleggeren og hans hustru var døde, ble firmaet delt mellom svigersønnen Julius M. Smith og sønnen Jens. Etter Jens død overtok hans hustru Gunhild Birgithe Thommesen (1845–1937) ektemannens halvdel av selskapet. 7. desember 1903 ble Smiths sønn Mads Henrik Smith og Thommesens sønner, Thor Thommesen og Olaf Thommesen, tatt opp i firmaet. 24 dager senere trådte Smith og enkefru Thommesen ut av selskapet og overlot eierskapet til de tre barna, med like stor del hver. Da Olaf Thommesen døde i 5. desember 1922 ble nevøen Jens T. Thommesen tatt opp i selskapet. Da Mads Henrik Smith døde 7. juli 1933 satt Thor Thommesen og sønnen Jens som eneinnehavere, hvor passiva og aktiva tilhørte sistnevnte.
Virksomhet
Firmaet T. Thommesen startet med assortert engros- og detaljhandel frem til 1868, så manufakturhandel til 1857. Etter dette kommisjonshandel med danske varer til 1862, så korn til 1874. Fra 1834 til 1916 drev firmaet med rederivirksomhet. Selskapet styrte og finansierte firmaene T. Thommesen & Smith, Smith & Thommesen, og skipene som etter 1. oktober 1898 ble drevet som egne aksjeselskap.
Tungurahua
Historiske utbrudd
Tungurahuas utbrudd er stromboliske av natur. Alle historiske utbrudd stammet fra krateret og ble fulgt av sterke eksplosjoner, pyroklastiske strømmer og noen ganger lavastrømmer. I de siste 1300 årene har Tungurahua hvert 80. til 100. år gått inn i aktive faser, der de viktigste hendelsene har skjedd i 1773, 1886 og 1916–1918.
Handelshuset Thommesen – Smith
Virksomhet
Sentrum i firmaets virksomhet var kjøpmannsgården som går under navnet Thommesengården.
Skip bestyrt av T. Thommesen & Smith (1834-1916)
I tillegg var det cirka 20 skip som seniorsjefene var partredere i, men som ikke ble bestyrt fra selskapet.
Tungurahua
Nylige utbrudd
I 1999, etter lang stille periode, begynte vulkanen en aktiv periode som fortsetter pr. januar 2008. Etter det første utbruddet i oktober 1999, som produserte et større askeregn, og førte til en midlertidig evakuering av mer enn 25 000 innbyggere fra Baños´ omliggende områder, fortsatte aktiviteten på et mindre nivå frem til mai 2006. Aktiviteten økte da dramatisk og kulminerte med voldsomme utbrudd 14. juli og 16. august. Utbruddet 16. august var det mest voldsomme siden aktiviteten tok seg opp i 1999, og ble fulgt av en askesky hele 10 kilometer høy som senere spredde seg over et område på 740x180 km. Pyroklastiske strømmer resultert i 7 dødsfall og flere ødelagte landsbyer og veier på de vestlige og nordvestlige sidene av vulkanen. De 7 som omkom var en familie på 5 og to vitenskapsfolk, 60 ble savnet.
I januar 2008 ble vulkanen igjen mer aktiv. Ti landsbyer ble evakuert, da vitenskapsfolk fryktet et snarlig større utbrudd. 7. februar 2008 hadde så vulkanen et utbrudd som medførte at fem mennesker omkom, og fem landsbyer med 1500 mennesker måtte evakuere.
Thailands provinser
Thailand er inndelt i 77 provinser (Thai: จังหวัด, changwat), som er gruppert i fem provinsgrupper – noen ganger er Øst og Sentral gruppert sammen. Provinsene er oppkalt etter og har det samme navnet som provinshovedstaden. For å unngå forvekslinger mellom provinsen og byen, settes gjerne foran navnet på byen Mueang (eller Muang เมือง). Med unntak av provinsen Songkhla er hovedstaden alltid den største byen i provinsen.
Provinsen Bangkok har størst befolkning av samtlige provinser. Den største provinsen etter areal er Nakhon Ratchasima, den minste er Samut Songkhram. Mae Hong Son har den laveste befolkningstettheten, og Ranong den laveste befolkningen (data fra folketellingen i 2000).
Provinsene er igjen inndelt i tilsammen 795 distrikter (amphoe, อำเภอ), som tilsvarer hva vi ville kalle kommuner, samt i 81 mindre distrikter (king amphoe, กิ่งอำเภอ). De femti distriktene i Bangkok kalles khet (เขต), men selv i offisielle dokumenter blir de iblant feilaktig omtalt som amphoe. Antallet distrikter i provinsene varierer fra bare tre i den minste provinsen opp til femti i Bangkok.
Leinavatn
Leinavatnet (nordsamisk: Lenesjávri) er en innsjø på grensen mellom Norge og Sverige. Den norske delen, som utgjør så godt som hele innsjøen, ligger i Bardu kommune i Troms og Finnmark fylke. Den svenske delen ligger i Kiruna kommune i Lappland. Innsjøen består av to bassenger, adskilt med et smalt sund kalt Strømmen. Utløpet er i nord til den korte Leinavasselva, som renner ned til Altevatnet.
Kjerrhauker
Kjerrhauker (Circus) er en slekt i haukefamilien.
Kjerrhaukene er middels store rovfugler, som oftest holder til på myrer og enger, hvor de jakter på insekter og små virveldyr.
I Norge hekker myrhauk og sivhauk mens, enghauk og steppehauk er årlige gjester. De har blitt observert oftere og oftere i årenes løp.
Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner et al. (2017). Videre følger inndelingen av slekten Circus Oatley et al. (2015). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle.
Fjordvangen
Fjordvangen er et strøk eller område i Nesodden kommune syd for Oslo.
Fjordvangen ligger på Bunnefjord-siden av Nesodden, 5-6 kilometer fra Nesoddtangen brygge, og ca. 4 kilometer fra administrasjonssentret Nesoddtangen. Fjordvangen inngår i tettstedet Nesoddtangen.
Opprinnelig het området Flateby skog, men i 1945 ble Fjordvangen valgt som nytt navn på området. I 1940 ble steinbryggen ved Fjordvangen strand bygget. Allerede på 1920-tallet hadde kommunen åpnet for bolig- og hyttebygging på Fjordvangen. Mange av de opprinnelige hyttene er i dag revet og erstattet med eneboliger. Fjordvangen preges i dag av eneboliger på store tomter omgitt av velvoksne trær og busker.
Nesoddbåtene anløp Fjordvangen brygge både morgen og ettermiddag helt frem til 1980-tallet. Da ble Bunnefjordruten nedlagt, og all trafikk gikk deretter med buss til Nesoddtangen brygge, og med båt til Oslo / Aker Brygge.
Fabel
Fabel (fra latin fabula, eldre romersk ord for «drama», men betyr også «fortelling», fra verbet fari, å fortelle) er en betegnelse for en kort fortelling med en satirisk eller moralistisk handling, ofte i form av allegorier, og ofte med dyr i hovedrollen som personifikasjoner av menneskelige egenskaper, laster eller dyder. Fabelen tjener som belærende underholdning.
Historie
Dyrefabelen har urgamle røtter og er utbredt over hele verden. Rundt år 500 skal en slave ved navn Æsop ha skrevet ned fabler. At han omtales som slave, er interessant fordi fabler tar parti for den svake part. På latin er det fabelmotiver i Lucilius' og Horats' satirer, mens den frigivne Gaius Julius Phaedrus gjenfortalte greske prosafabler på jambiske vers.
Så populære var dyrefablene at det opprinnelige franske ordet for rev, goupil, ble fortrengt av fabelrevens navn, renard (Reynhard), og hanen Chantecler fra samme fabel er fortsatt et kjært fransk symbol.
Andre betydninger
«Fabel» kan i litteraturteoretiske sammenhenger bety fortellingens plott. Dette kan spores tilbake til Aristoteles, som benytter dette begrepet når han i Poetikken, kapittel 4, sier «Etterligningen av handlingen heter fabelen (mythos); med fabel (mythos) mener jeg sammenføyningen av begivenhetene i tragedien.»
Ordet «fabelaktig» er i de siste århundrene blitt synonymt med «fantastisk» (i betydningen ikke til å tro på), men den litterære konteksten henger fortsatt ved: En forfatter av fabler kan bli kalt for en «fabulist». En som fabulerer, er en som dikter opp en fantasifull, overraskende fortelling.
Den samme opprinnelsen har det franske ordet fabliau, en middelaldersk fortelling på vers med et humoristisk eller satirisk preg. Hovedfiguren kunne være Reven Reynard som er en luring, en trickster. Fabler er samfunnskritiske av karakter og gir stemme til den svake part og de undertrykte.
Ioannina (prefektur)
Ioannina (gresk Ιωάννινα) er et prefektur i Hellas i periferien Ípiros. Hovedstaden i prefekturet er Ioannina. Prefekturet grenser til Albania i nord, og til prefekturene Kastoria i nordøst, Grevena og Trikala i øst, Arta i sørøst, Preveza i sør og Thesprotia i sørvest og vest. Det er det største prefekturet i Ípiros, og dekker omtrent halve periferien. Ioannina er også et av de større prefekturene i Hellas.
Geografi
Området er kupert og består av fjellkjeder som Tymfi i nordøst, Lakyos i øst, Xerovounio og Tomaros i sørvest og Grammos lengst nord. De fleste av disse fjellkjedene hører til Pindosfjellene. Jordbruksområder finner en i området rundt Ioannina.
Lunga (Treshnish Isles)
Lunga (skotsk-gælisk: Lungaigh) er den største av øygruppen Treshnish Isles i Indre Hebridene, Skottland. Øya er en del av regionen Argyll and Bute, og sammen med resten av øygruppen er Lunga en del av Loch Na Keals nasjonale naturskjønne område. Øya er ubebodd.
Historie
Lunga har vulkansk opphav og er skildret som «en grønn juvel i en påfuglgrønn sjø». Stedsnavnet synes å ha en norrøn opprinnelse, Langr-oy, «øya med langskip». Det er tilsvarende med en annen øy med samme navn, Lunga i Firth of Lorn.
Øya var befolket fram til 1800-tallet, og man kan fortsatt se rester av svarthus her. Nordøst på øya ligger ruinene av en landsby som ble forlatt i 1857.
Plante- og dyreliv
Lunga har status som Site of Special Scientific Interest («sted med særskilt vitenskapelig interesse») på grunn av det rike plantelivet. Her finnes mange sjeldne og utrydningstruede planter som kusymre, tiriltunge, orkideer, strandsmelle, strandnellik, sverdlilje, murer, og østersurt.
Det lever gråsel i farvannet rundt øya, og av fugler finner man havsvale, krykkje og havlire. Teist, lundefugl og alke hekker på Lunga og på Harp Rock, en staur like ved øya. Hvitkinngås dukker opp på øya hver vinter.
Om sommeren besøker turistbåter Lunga fra Ulva Ferry, Tiree, Tobermory, Iona og Ardnamurchan. Øyas tusenvis av ynglende lundefugler, som er lite sky og lar besøkende nærme seg innen få meter fra dem, er øyas hovedattraksjon.
Legende
Legende (latin: «som bør leses») betegner opprinnelig en oppbyggelig fortelling om hellige menn og kvinner eller andre forbilder, legendariske skikkelser som Holger Danske, kong Arthur og Wilhelm Tell.
En kjent legendesamling er Legenda Aurea (Den gyldne legende) av Jacobus de Voragine.
Fantastiske beretninger kan også kalles legender.
Legendeformen er tatt i bruk av forfattere, som John Bunyans bok Pilgrims Progress. Gabriel Scott kaller også sin bok Det gylne evangelium for en nyere legende. En av science fiction-forfatteren Clifford D. Simaks bøker har på norsk fått tittelen Legenden om mennesket.
Berømte personer kan bli omtalt som «levende legender», som i en avisoverskrift: «Bob Dylan – en levende legende».
Eksterne lenker
Legenda
Ferrol
Francisco Franco ble født her i 1892.
Protoindustrialisering
Protoindustrialisering er et fagbegrep innenfor historie som betegner det forberedende stadium som skapte betingelsene for industrialisering av samfunnet. I protoindustrien ble den industrielle produksjonsmidlene skapt som gjorde det mulig å masseprodusere varer og tjenester for butikker og videreforedlingsfabrikker. Deler av produksjonsprosessen i denne fasen fant sted i hjemmeindustri.
Liste over ordførere i Nedre Stjørdal
Liste over ordførere i Nedre Stjørdal. Stjørdalen formannskapsdistrikt (herred) ble opprettet ved innføringen av formannskapslovene av 1837. I 1850 ble herredet delt i Øvre og Nedre Stjørdalen. I 1902 ble Nedre Stjørdalen delt i Stjørdal, Skatval og Lånke herreder. Samtidig ble skrivemåten endret til Stjørdal, i ubestemt form.
Jernbaneentusiast
Jernbaneentuisast (eller togentusiast) er en person med spesiell interesse for jernbane og tog. Entusiastene driver blant annet med «togtitting» (engelsk: trainspotting) som går ut på å se på tog, og ofte skrive ned litranummeret på lokomotiver og motorvognsett. Et mål i seg selv kan være å «samle» alle litranumrene som finnes på et tognett. I Norge er ikke trainspotting og nummersamling praktisert i stor grad, men mange foretrekker å ta bilde av tog som passerer.